tomron87/hebrew-wikipedia-sentences-corpus huggingface dataset:
תרמוסטטים, מנורות, שקעים, מכשירי אדים, דלתות ומנעולים, מצלמות, טלוויזיות, מיקרוגלים ועוד, יכולים להתחבר לאמזון אקו ולהישלט על ידי מכשיר אחד המרכז הכל.
המשתמש יכול להיעזר באלכסה כדי להפעיל מכשירים מסוימים או לכבותם או לשנות את אופן פעולתם.
לדוגמה, המשתמש יכול להורות לאלכסה להפעיל את המיקרוגל למשך שלוש דקות.
עוד אפשר ליצור "שגרות" (Routines).
לדוגמה, להורות למנורה מסוימת להידלק שלוש פעמים בשבוע בשעה 18:00.
קיימים חששות באשר לפגיעה בפרטיות המשתמשים בשל הגישה של מכשירי אקו לשיחות פרטיות בבית או לאירועים לא-מילוליים אחרים שיכולים לאפשר למכשיר לזהות מי נמצא בבית על סמך קולות כמו צעדים או תוכניות רדיו/טלוויזיה.
אמזון הגיבה לטענות אלו בהסבר כי מכשירי אקו מקליטים את הנאמר רק כאשר "מילת ההתעוררות" מזוהה, אם כי המכשיר יכול לשלוח הקלטות בכל עת.
מכשירי אקו משתמשים בין היתר גם במיקום המשתמש, כדי שאמזון ואפליקציות צד שלישי יוכלו להציג שירותים מבוססי מיקום וכן כדי להפעיל שירותים כמו אפליקציית המפות, Find Your Device ואחרים.
לדוגמה, המכשיר יכול לענות למשתמש כשהוא שואל על מסעדות סמוכות.
אמזון אוספת את המידע הזה בהתאם למדיניות הפרטיות שלה.
אמזון שומרת את ההקלטות של מכשירי האקו השונים שלאחר שמיעת "מילת ההתעוררות" ומעבירה אותן לגורמי אכיפת החוק כשנדרש ממנה.
אמזון מפרסת את המידע בנוגע למספר הבקשות האופציונליות שהיא מקבלת, הזימונים וחלק מהדרישות ללא צו שהיא מקבלת, וכן את המידע אודות כמה בקשות לא חוקיות הוגשו אליה.
במהלך חקירת מקרה הרצח של ויקטור קולינס ב-22 בנובמבר 2015 בביתו של ג'יימס אנדרו בייטס בבונטוויל, ארקנסו, טענה המשטרה שהמידע המאוחסן במכשיר האקו הוא ראיה, אולם באמזון סירבו לאפשר גישה למידע.
ויכוח זה נפתר לאחר שבייטס שחרר את המידע במכשיר.
מכשירי אקו מאפשרים למשתמשים לרכוש מוצרים, אם כי ישנן קטגוריות בהן זה לא מתאפשר כמו ביגוד, נעליים, תכשיטים ושעונים.
מכשירי אקו סיפקו תגובות לא עקביות כשנשאלו שאלות נפוצות בהן המשתמשים ציפו לתשובות טובות יותר.
זאת משום שלעיתים המכשיר מבלבל בין משמעויות שונות של מילים שנשמעות זהות.
הדור הראשון של רמקול אקו בגודל 9.25 אינץ' הוצג ב-6 בנובמבר 2014. על המכשיר היו שני כפתורים: כפתור פעולה להגדרת משתמשים חדשים וכפתור השתקה להפסקת ההקלטה על ידי המיקרופונים.
במרץ 2016 חשפה אמזון את ה-Echo Dot הראשון בגודל של כדור הוקי קרח, שנועד להיות מחובר לרמקולים חיצוניים או לשימוש כחלופה לאקו הגדול יותר.
מעבר לכך, למכשיר פונקציונליות זהות לאקו המקורי.
כמו כן, בניגוד לאקו המקורי, ניתן לחבר למכשיר סוללה חיצונית וכך לחסוך את החיבור לחשמל.
מאז יציאת המכשיר המקורי פורסמו עוד שלושה דורות של המכשיר, וכן ה-Echo Dot With Clock, מכשיר דומה ל-Echo Dot שלו תאורה ברמקולים המאפשרת לו להציג את השעה.
Amazon Tap הוא גרסה מוקטנת של האקו המקורי ויכול לעשות את כל מה שהרמקול המקורי עושה.
עם זאת, הוא מופעל על ידי סוללה, מה שמאפשר למשתמש למקמו בכל מקום.
עם זאת, בניגוד למכשירים אחרים, על המשתמש ללחוץ על כפתור ההקלטה כדי לדבר למכשיר.
בעיה זו נפתרה עם עדכון תוכנה בפברואר 2017 שנתן למשתמש את האפשרות לומר את מילת ההתעוררות בלבד כדי להעיר את המכשיר.
ייצור מכשיר זה הופסק על ידי אמזון.
באפריל 2017 הוצג ה-Echo Look כמצלמה ובה אלכסה מובנית.
המכשיר יכול לצלם ולהקליט, לספק המלצות מבוססות בינה מלאכותית ולהשתמש בכל התכונות שמציעים יתר מכשירי ה-Echo.
הוא מציע צילום סרטוני 360 מעלות ועצות אופנה על סמך בינה מלאכותית.
בנוסף, הוא עוזר למשתמשים לדרג את התלבושות שלהם.
במאי 2017 הציגה אמזון את ה-Echo Show שמציע מסך LCD בגודל 7 אינץ'.
המכשיר יכול לשמש להצגת מדיה, עריכת שיחות וידאו (ממוקמת בו מצלמת 5 מגה פיקסל) וכן שימושים אחרים.
הדור השני של המוצר הוצג ב-20 בספטמבר 2018.
אמזון הציגה את מכשיר ה-Echo Spot ב-27 בספטמבר 2017, מכשיר בעל צורה מעוגלת ובעל היכולות של ה-Echo Show.
למכשיר מסך מעוגל בגודל 2.5 אינץ' ומצלמה.
באוקטובר 2019 הפסיקה אמזון את מכירת המכשיר.
ה-Echo Plus של אמזון הוצג ב-27 בספטמבר 2017. הוא חולק קווי דמיון עם רמקול האקו הראשון, אך משמש בעיקר כרכז בית חכם.
הוא משלב בתוכו מיקרופונים וביטול רעשים.
בספטמבר 2018 הוצג הדור השני של Echo Plus.
הוא כולל כיסוי בד וחיישן טמפרטורה מובנה.
Echo Input – מכשיר קלט של אלכסה, באמצעותו המשתמש יכול לתת פקודות.
המכשיר חייב להיות מחובר לרמקולים חיצוניים, מאחר שהוא לא כולל בתוכו רמקולים.
Echo Auto – בספטמבר 2018 השיקה אמזון את ה-Echo Auto המיועד למכוניות.
המכשיר מתחבר לטלפון של המשתמש על ידי בלוטות' ומאפשר שימוש באלכסה.
Echo Link ו-Echo Link Amp – מכשיר מתקדם יותר של רמקול אקו הראשון, אך עם יציאות נוספות וכפתורי ווליום.
המכשיר יכול להתחבר להתקנים נוספים.
ל-Echo Link Amp יש אותם כפתורים כמו הדגם הבסיסי יותר, אך הוא מגיע עם מגבר.
Echo Wall Clock – שעון קיר חכם המאפשר להציג טיימרים שנקבעו במכשירי אקו אחרים.
Echo Flex – רמקול קטן שניתן לחבר לשקע החשמל ולדבר באמצעותו עם אלכסה.
Echo Buds – אוזניות אלחוטיות, בדומה לדגמים אחרים בשוק.
ניתן להשתמש בהן כדי לדבר עם הסייענית הווירטואלית אלכסה, כמו גם Google Assistant ו-Siri.
Echo Loop – טבעת חכמה מטיטניום.
מאפשרת לדבר בכל עת עם אלכסה.
Echo Franes – משקפיים בהן מוטמעים מיקרופונים ורמקולים שמאפשרים לשוחח עם אלכסה.
נכון לאוקטובר 2021 ניתן לרכוש חלק מהמוצרים או את כולם ב-71 מדינות וטריטוריות ברחבי העולם.
אמזון אייר (ידועה בשם Prime Air) היא חברת תעופה וירטואלית הפועלת אך ורק להובלת חבילות של חברת המסחר האמריקאית אמזון.
בשנת 2017 החברה שינתה את שמה מ"אמזון פריים אייר" ל"אמזון אייר" כדי לבדל את עצמה משירות המשלוחים ללא טייס של Amazon Prime Air.
עם זאת, הלוגו של Prime Air נשאר על מטוסי החברה.
עד ינואר 2021 חברת התעופה הסתמכה על חכירה רטובה של המטוסים שלה ממפעילים אחרים, ובהמשך קנתה מטוסים באופן ישיר.
במטוסים שבבעלות חברת התעופה, חברת התעופה עדיין מסתמכת על צוותי מיקור חוץ לצורך חכירת CMI (צוות, תחזוקה וביטוח).
בסוף שנת 2015 החלה אמזון בניסוי לשליחת מטען מפארק האוויר וילמינגטון תחת השם פרויקט ארוסמית.
בדצמבר 2015 הודיעה חברת אמזון כי תפעיל חברת תעופה למטענים משלה לצורך הרחבת יכולותיה בתחום המשלוחים האווירים
במרץ 2016 רכשה אמזון אופציות לרכישת עד 19.9% מהמניות של Air Transport Services Group (ATSG) והפעילה 20 מטוסי בואינג 767
ב-31 בינואר 2017 הודיעה אמזון שאמזון אייר תהפוך את נמל התעופה הבינלאומי של סינסינטי/צפון קנטקי (KCVG) לנמל הבית העיקרי של החברה, והחלה לפעול ב-30 באפריל 2017 ממרכז זה.
אמזון קיבלה 40 מיליון דולר בתמריצי מס ומתכננת להתחיל בבנייה בשטח.
אמזון מתכננת לבנות במקום מתקן מיון ומקום חניה ליותר מ-100 מטוסי מטען; הפרויקט מוערך בעלות של 1.5 מיליארד דולר אמריקאי
בחודש דצמבר 2017 החברה, שזכתה לשם Amazon Prime Air, הודיעה על מיתוגה מחדש לאמזון אייר כדי למנוע בלבול עם שירות המשלוחים האוטונומי של Amazon Prime Air, למרות שהיא ממשיכה לפעול תחת אות הקריאה האווירי "Prime Air".
נכון ליוני 2018, 20 מטוסי מטען מתוך 33 מטוסי המטען של אמזון אייר נמצאו בנמל התעופה הבינלאומי של סינסינטי/צפון קנטקי (KCVG).
שאר המטוסים טסו בנתיבי מעבר מנקודה לנקודה ברחבי ארצות הברית.
אמזון אייר הייתה אמורה לעבור לעבוד ממשרדי החברה במטה קומייר לשעבר עד לחודש מרץ 2018
אמזון שכרה 10 מטוסי בואינג 767-300 נוספים מ-ATSG בחודש דצמבר 2018
אמזון הקימה מרכז אוויר אזורי חדש בנמל התעופה פורט וורת' אליאנס (KAFW) ולא מעבירה חבילות של חברות אחרות, היא מעבירה רק את החבילות של חברת אמזון.
המרכז האזורי החדש החל לפעול ב-2 באוקטובר 2019
בשנים 2019 ו-2020 אמזון חכרה 10 מטוסים נוספים של 767-300 מקבוצת Air Transport Services, מה שהביא לפעילות של 50 מטוסים בצי החברה.
אמזון מתכננת בסופו של דבר להחזיק יותר מ-100 מטוסים ב-CVG עם למעלה מ-200 טיסות יומיות ו-15,000 עובדים.
במרץ 2020 אמזון אייר שריינה את אות הקריאה האווירי של ICAO "MZN" ו-"AMAZON".
שתי הקצאות אלה בוטלו במרץ 2021.
בספטמבר 2020 התחייבה אמזון לרכוש ארבעה מטוסים במסגרת פעילותה.
אלו הם המטוסים הראשונים שהחברה החזיקה ולא חכרה.
ארבעת מטוסי ה-767-300 היו בעבר בבעלותה של חברת התעופה WestJet, אשר רכשה אותם מחברת התעופה האוסטרלית קוואנטס ב-2015. בינואר 2021, עם ירידה גדולה בתנועת נוסעים והתגברות הביקוש לטיסות מטען בעקבות מגפת הקורונה, אמזון הודיעה שהשלימה רכישת 11 מטוסי בואינג 767-300 מחברת Delta Air Lines ו-WestJet.
במרץ 2021 מימשה אמזון את כתבי האופציות לרכישת חלק קטן ב-Air Transport Services Group, חברת האם של Air Transport International.
שווי העסקה הוערך ב-131 מיליון דולר עבור רכישת 13.5 מיליון מניות.
אמזון מחזיקה גם באפשרות לרכישת חלק קטן בחברת התעופה אטלס אייר וורלדווייד הולדינגס, חברת האם של אטלס אייר.
בספטמבר 2022, במחקר שנערך על ידי מכון צ'אדיק, נמצא כי לאמזון אייר גדילה של 5.8% ללא הוספת מחסנים נוספים.
המחקר גם הראה שבאותה שנה, כושר נשיאת המטען גדל, והפך אותו לגדול ב-14% וב-23% כמו FedEx ו-UPS, בהתאמה.
למרות שאמזון אייר עדיין קטנה בהרבה מ-FedEx ו-UPS מבחינת קיבולת, קצב הצמיחה שלה בשנים האחרונות היה מהיר משמעותית משתי המתחרות.
באותה תקופה, FedEx ו-UPS הגדילו את הציים שלהן ב-5.7% ו-9.5%, בהתאמה.
כתוצאה מכך, קיבולת המטען של אמזון אייר גדלה באופן משמעותי.
משקל המטען המקסימלי (מטען) שמטוסי אמזון אייר יכולים לשאת גדל במונחים מוחלטים ב-111.4% בין מרץ 2020 למרץ 2023. לשם השוואה, FedEx ו-UPS חוו צמיחה צנועה בהרבה בקיבולת באותה תקופה.
למרות שאמזון אייר עדיין קטנה יותר משתי המתחרות, קצב הצמיחה המהיר שלה מצביע על כך שהיא מהווה איום גובר והולך על הדומיננטיות שלהן בשוק התובלה האווירית.
באוקטובר 2022 הודיעה אמזון על חכירה של עשרה מטוסי מטען איירבוס A330-300P2F מ־Altavair, שיופעלו על ידי Hawaiian Airlines.
מטוסים אלו עברו הסבה למטוסי מטען על ידי Elbe Flugzeugwerke, ונכון לחודש מרץ 2024 החברה השלימה מסירה של שני מטוסים.
הצפי למסירת ארבעה מטוסים נוספים עד סוף שנת 2024 ואת כל המטוסים במשך שנת 2025.
בינואר 2023 השיקה אמזון את Amazon Prime Air בהודו בשיתוף עם חברת התעופה QuikJet.
השירות משתמש בשני מטוסי מטען מדגם בואינג 737-800 כדי לספק סחורות בארבע ערים מרכזיות: דלהי, מומבאי, היידראבאד ובנגלורו.
החברה תכננה להגדיל את מספר מטוסי המטען בהודו לשישה עד סוף שנת 2023, וממשיכה לנצל את שטח המטען בטיסות נוסעים מסחריות של חברות תעופה אחרות.
במאי 2024 הודיעה אטלס אייר על שינויים משמעותיים בשותפות שלה עם אמזון אייר: אטלס אייר תפסיק להפעיל טיסות עבור אמזון בשוק הפנים האמריקאי עד אמצע 2025. החברה תסיים את החוזים להפעלת 25 מטוסי מטען (8 מטוסי Boeing 737-800 ו-17 מטוסי Boeing 767-300) עבור אמזון.
במקביל, הוארכו חוזי החכירה של 16 מטוסי 767 לשלוש שנים נוספות.
התפקיד העיקרי של אמזון אייר הוא להעביר חבילות של אמזון ממרכזי הפצה מרוחקים שנמצאים מחוץ לרשת הקרקע המקומית של אמזון לאזור ספציפי בהתאם לצורך.
לאחר הטסת הזמנת הקונה ממרכז ההפצה המרוחק לאזור של הקונה, החבילה מועברת למרכז המיון האזורי של אמזון ומנותבת לתחנת משלוח מקומית של אמזון למשלוח המייל אחרון או לסניף דואר מקומי למשלוח שיבוצע על ידי שירות הדואר של ארצות הברית.
חלק מהחבילות של אמזון אייר עוקפות את מרכזי המיון האזוריים של החברה, ומנותבות לתחנות משלוח מקומיות של אמזון למשלוח ללקוח.
אמזון אייר טסה טיסות סדירות ליעדים הבאים:
מוקדים/ערי מיקוד יעדים עתידיים יעדים שהסתיימו
מדינהעירקוד IATAקוד ICAOשדה תעופההערותקנדה (אלברטה)קלגריYYCCYYCנמל התעופה הבין-לאומי קלגריקנדה (אלברטה)אדמונטוןYEDCYEDנמל התעופה הבין-לאומי אדמונטוןקנדה (קולומביה הבריטית)ונקוברYVRCYVRנמל התעופה הבין-לאומי ונקוברקנדה (אונטריו)המילטוןYHMCYHMנמל התעופה הבין-לאומי ג'ון סי.
אינואיארצות הברית (איידהו)בויסיBOIKBOIנמל התעופה בויסיארצות הברית (אילינוי)שיקגוORDKORDנמל התעופה הבין-לאומי שיקגו או'היירארצות הברית (אילינוי)רוקפורדRFDKRFDנמל התעופה הבין-לאומי שיקגו רוקפורדארצות הברית (אינדיאנה)פורט וייןFWAKFWAנמל התעופה הבין-לאומי פורט וייןארצות הברית (אינדיאנה)אינדיאנפוליסINDKINDנמל התעופה הבין-לאומי אינדיאנפוליסארצות הברית (קנזס)וויצ'יטהICTKICTנמל התעופה ויצ'יטה דווייט ד.
אייזנהאוארארצות הברית (קנטקי)סינסינטיCVGKCVGנמל התעופה הבין-לאומי סינסינטי/צפון קנטקיארצות הברית (לואיזיאנה)ניו אורלינסMSYKMSYנמל התעופה הבין-לאומי לואי ארמסטרונג בניו אורלינסארצות הברית (מרילנד)בולטימורBWIKBWIנמל התעופה הבין-לאומי ת'ורגוד מרשל בבולטימור-וושינגטוןארצות הברית (מיין)בנגורBGRKBGRנמל התעופה הבין-לאומי בנגורארצות הברית (מישיגן)גרנד רפידסGRRKGRRנמל התעופה הבין-לאומי ג'רלד ר.
סי.)וושינגטוןIADKIADנמל התעופה הבין-לאומי וושינגטון דאלסארצות הברית (וירג'יניה המערבית)הנטינגטוןHTSKHTSנמל התעופה המשולב טרי-סטייט
אמזון אייר משתמשת במטוסי בואינג 737, בואינג 767 ואיירבוס A330, שכולם מופעלים על ידי שותפים עסקיים בחוזה שנחתם בין הצדדים.
החל מפברואר 2024, צי אמזון אייר מורכב מהמטוסים הבאים.
+מטוסי עבר בצי אמזון אייר כלי טיס בשירות מפעיל הערות ATR 72-500F 5 סילבר איירווייס סיימו שירות ב-8 ביולי 2023 לאחר שאמזון סיימה את כל הקשרים עם המפעיל.
ב-23 בפברואר 2019, טיסה 3591 של אטלס אייר (מטוס בואינג 767-300BCF, שפעל עבור אמזון אייר) התרסקה לתוך מפרץ טריניטי ליד Anahuac, טקסס.
ההתרסקות אירעה כ־30 מיילים דרום מזרח לנמל התעופה הבין-יבשתי ג'ורג' בוש בזמן שהמטוס היה בדרכו לשדה התעופה.
המטוס ביצע טיסה קבועה מנמל התעופה הבין-לאומי מיאמי לג'ורג' בוש האינטרקונטיננטל.
שלושת האנשים שהיו על הסיפון (שני אנשי צוות ונוסע אחד) נהרגו.
ב-19 בנובמבר 2024, בואינג 767 של חברת קארגוג'ט שפעל עבור החברה סטה ממסלול הנחיתה בנמל התעופה הבין-לאומי ונקובר.
לא היו הרוגים אולם למטוס נגרם נזק משמעותי.
בשנת 2024 התרחשו מספר אירועים משמעותיים הנוגעים ליחסי העבודה ב-Amazon Air:
אפריל 2024: סכסוך עבודה בקליפורניה במרכז האווירי KSBD בסן ברנרדינו, קליפורניה, קבוצת עובדים בשם "Inland Empire Amazon Workers United" העלתה טענות בדבר הפרת חוקי העבודה המקומיים.
אי-מתן הפסקות כנדרש במשמרות ארוכות
דרישה להעלאת שכר ל-25$ לשעה
העובדים דרשו פיצוי כספי והכרה במאמצי ההתאגדות שלהם.
תגובת החברה לטענות אלו לא דווחה באופן רשמי.
יולי 2024: ב-25 ביולי 2024 פרצה שביתה במרכז האוויר KCVG בנמל התעופה CVG בקנטקי.
השביתה אורגנה בתמיכת איגוד הטימסטרס (Teamsters).
יחס מכבד יותר מצד ההנהלה
אמזון טענה כי השביתה אורגנה בעיקר על ידי גורמים חיצוניים וכי לא הייתה לה השפעה משמעותית על פעילות החברה.
עם זאת, האירוע היווה חלק ממאבק מתמשך בין החברה לבין פעילי האיגוד, שכלל גם חקירה של המועצה הלאומית ליחסי עבודה (NLRB).
אמט דרבי בויל היה פוליטיקאי אמריקאי, שכיהן כמושל נבדה ה-13 בשנים 1915–1923, מטעם המפלגה הדמוקרטית.
בויל נולד ב-26 ביולי 1879 ביישוב גולד היל שבמערב נבדה, מה שהפך אותו למושל נבדה הראשון שנולד בתחומי המדינה.
במקצועו היה מהנדס מכרות, ובשנת 1914 נבחר לתפקיד מושל נבדה.
הוא הושבע לתפקידו ב-4 בינואר 1915. כמושל, נודע בשל התנגדותו לענף האיגרוף.
לראייה, בשנת 1918 מיאן למתאגרפים פרד פולטון וג'ס וילארד להתאגרף בנבדה.
במהלך חייו הציבוריים הוסיף לכהן כנשיא לשכת המסחר של רינו.
לאחר עזיבתו את קרסון סיטי, הוא שימש כמוציא לאור של כתב העת "נבדה סטייט ג'ורנל" (Nevada State Journal).
בויל נפטר ב-3 בינואר 1926 ברינו, בן 46 במותו.
אמט פורסט ברנץ' היה עורך דין, איש עסקים ופוליטיקאי אמריקאי מאינדיאנה, איש המפלגה הרפובליקנית, שכיהן כמושל אינדיאנה ה-31 בשנים 1924–1925, כאשר כיהן בשארית תקופת כהונתו של וורן מקריי, שהתפטר מתפקידו לאחר שהורשע בהונאת דואר.
תקופת כהונתו הקצרה של ברנץ' כמושל התמקדה בהמשך הרפורמות והמיזמים של קודמו.
אמט פורסט ברנץ' נולד במרטינסוויל שבאינדיאנה כבכור מבין ארבעת ילדיהם של אליוט ואליס פארקס ברנץ'.
אביו היה פוליטיקאי רפובליקני שכיהן בממשלת המדינה במשך כמה עשורים.
סבו ואבי-סבו היו גם הם מעורבים בפוליטיקה של המדינה וכיהנו כחברי הסנאט המדינתי.
הוא למד באוניברסיטת אינדיאנה, שם הוא סיים את לימודיו ב-1896. באוניברסיטה הוא שיחק בנבחרת המוסד בבייסבול שניצחה באליפויות.
ברנץ' היה הראשון מבין בוגרי אוניברסיטת אינדיאנה שהיה למושל המדינה.
לאחר סיום לימודיו הוא למד משפטים בהדרכת דודו, השופט ה.
ב-1899 הוא התקבל ללשכת עורכי הדין ופתח משרד עורכי דין במרטינסוויל.
במהלך מלחמת ארצות הברית-ספרד התגייס ברנץ' לפלוגה K של הרגימנט ה-158, ובמהלך שירותו הוא התקדם עד לדרגת לוטננט ראשון.
לאחר המלחמה הוא שב למרטינסוויל ופתח משרד עורכי דין חדש.
הוא נשא לאישה את קתרין ביין, בתו של בעלים של עיתון בולט.
הוא נכנס לפוליטיקה ונבחר לבית הנבחרים של אינדיאנה, בו הוא כיהן שלוש תקופות כהונה מ-1903 עד 1909. בשנים 1907 ו-1908 הוא כיהן כיושב ראש הבית.
בעת כהונתו בתפקיד זה הוא שם קץ לנוהג של הצעות חוק כוללניות שאפשרו הגשתם של מספר הצעות חוק שלא בהכרח היו קשורות זו לזו בהצעת חוק משולבת אחת.
ב-1910 שב ברנץ' לעיסוקו בעריכת דין.
במלחמת העולם הראשונה הוא שב לצבא כלוטננט קולונל ברגימנט הרגלים ה-151. בהמשך הוא פיקד על הבריגדה ה-165 בקמפ טרוויס שבטקסס, ושירת כחלק מהכוחות שאבטחו את גבול ארצות הברית–מקסיקו בשנים 1916–1917.
לאחר המלחמה המשיך ברנץ' בעיסוקו עד שב-1920 נבחר כסגן מושל אינדיאנה.
מתוקף היותו סגן המושל הוא היה נשיא הסנאט של אינדיאנה, ובתפקידו זה הוא לקח חלק בדיונים ותמך בכמה סוגיות שנויות במחלוקת, כולל איסור הימורים ומכירת משקאות חריפים ביום הזיכרון.
כאשר הוגשה הצעת חוק לאיסור לימוד השפה הגרמנית, נקלע הסנאט למאבק אלים והסדר הושב על כנו לאחר שברנץ' הכה בפטיש יושב הראש כה חזק עד שהוא שבר הן את שולחנו והן את הפטיש וגרם לחברי הבית לפרוץ בצחוק.
מאחורי הקלעים ניהל המושל וורן מקריי מאבק מול הקו קלוקס קלאן של אינדיאנה והיה מעורב בלקיחת הלוואות שנויות במחלוקת, שאותן חשף הקלאן כשערורייה שאילצה אותו להתפטר מתפקידו.
מקריי הורשע בהונאת דואר ונדון לעשר שנות מאסר.
כתוצאה מכך הוא נאלץ להתפטר מתפקידו ב-30 באפריל 1924. באותו היום הושבע ברנץ' כמושל אינדיאנה ה-31. כחבר קרוב של מקריי, הוא בכה כאשר נשא את שבועת האמונים שלו ומאוחר יותר הוא אמר שהכל היה כה "פתאומי ומפתיע".
תקופות כהונתו של ברנץ' כמושל הייתה קצרה, והוא התמקד בהמשך המיזמים והרפורמות שבהם החל מקריי, כולל הרחבת רשת הכבישים של המדינה, השלמת בנייתו של בית כלא מדינתי חדש, והרחבת בית הספר לעיוורים.
הוא פיקח על השלמת בנייתו של בית החולים ריילי לילדים.
חודש לאחר שהושבע לתפקידו, התקיימה תחרות אגרוף במישיגן סיטי.
תחרויות אגרוף נושאות פרסים היו אסורות באינדיאנה, והועלו דרישות שהמושל ימנע את קיום התחרות.
ברנץ' הורה בחשאי לכוחות המיליציה של המדינה להתגייס והציב אותם בכוננות.
הוא שלח גנרל שיהיה נוכח בתחרות ויראה אם מתקיימים בה הימורים.
הגנרל דיווח ששום דבר לא קרה, והתחרות נמשכה ללא שום תקריות מיוחדות.
לאחר תום כהונתו כמושל פרש ברנץ' למרטינסוויל, שם הוא עסק שוב בעריכת דין וניהל את עסקיו כנשיא חברת הגרעינים ברנץ' וכמחזיק מניות ראשי של חברת הנאמנות של מרטינסוויל.
בבעלותו גם היו כמה חוות גדולות במחוז מורגן.
ב-1929 הוא מונה על ידי המושל הארי לסלי לנהל את בית הנשק של המדינה, תפקיד בו הוא שימש עד מותו.
אמט פורסט ברנץ' נפטר במרטינסוויל כתוצאה מהתקף לב ב-23 בפברואר 1932. הוא נטמן בבית הקברות הילדייל שבעיר.
אמטוזאורוס (שם מדעי: Amtosaurus; מילולית: "הלטאה של אמטגי (Amtgai)") הוא סוג של דינוזאור בעל אגן דמוי עוף אשר חי במונגוליה של הקרטיקון העליון שלפני 90 מיליון שנה מזמננו.
הסוג מכיל מין יחיד - Amtosaurus magnus, לאחר שמין שני - A.
סוג זה נודע ממאובנים שהתגלו בחפירות של תצורות ביאן שירן , במונגוליה והוא נחשב לסוג של אנקילוזאור, אם כי מספר חוקרים גם שייכו אותו למשפחת ההדרוזאוריים.
הוא תואר למדע ב-1978 בידי החוקרים הרוסים סרגיי קורזנוב וט.
הסוג ידוע רק ממצאי גולגולת שבורים וחלקיים, אך היא מקוטעת מכדי להיות מוגדרת כך שהסוג מוטל כיום בספק.
אמזון מיוזיק , לשעבר אמזון MP3 (Amazon MP3), היא שירות הזרמת מוזיקה וחנות מוזיקה מקוונת, המופעלת על ידי אמזון, שהושקה לראשונה בארצות הברית ב-25 בספטמבר 2007.
ב-3 בדצמבר 2008, שירות הזרמת המוזיקה הושק בממלכה המאוחדת.
כמו כן, שירות הזרמת המוזיקה הושק בגרמניה וצרפת ב-1 באפריל ו-10 ביוני 2009, בהתאמה.
שירות הזרמת המוזיקה זמין גם באוסטריה ושווייץ מאז 3 בדצמבר 2009. שירות הזרמת המוזיקה הושק ביפן ב-10 בנובמבר 2010. שירות הזרמת המוזיקה הושק בספרד ואיטליה ב-4 באוקטובר 2012. שירות הזרמת המוזיקה הושק במקסיקו ב-7 בנובמבר 2018.
אמט אוניל היה עורך דין ופוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-34 בשנים 1911–1915. הוא היה רפורמטור איש האסכולה הפרוגרסיבית, ונודע בעיקר בפעילותו להקמת הנציבות למען ערי אלבמה.
אמט אוניל נולד בפלורנס, אלבמה כבנם של אדוארד אוניל ואוליביה מור אוניל.
אביו היה עורך דין ששירת כקצין בצבא הקונפדרציה במלחמת האזרחים האמריקנית וכיהן בעצמו כמושל אלבמה בשנים 1882–1886 בתקופה שלאחר תקופת השיקום.
אמט אוניל התחנך בתחילה בפלורנס ובשנים 1870 ו-1871 למד באוניברסיטת מיסיסיפי.
ב-1874 הוא קיבל תואר בוגר אוניברסיטה מאוניברסיטת אלבמה.
לאחר שלמד משפטים בקריאה עצמית בהדרכתו של אביו, התקבל אוניל ללשכת עורכי הדין בפלורנס ב-1876. בשנים 1901 ו-1910 הוא נבחר כנשיא לשכת עורכי הדין של אלבמה.
ב-1911 הוא היה חבר של המועצה המנהלת של לשכת עורכי הדין האמריקאית.
ב-1888 שימש אוניל כחבר בחבר האלקטורים וכן בשנים 1892 ו-1908. הוא מונה כתובע הפדרלי של המחוז הצפוני של אלבמה ושימש בתפקיד בשנים 1893–1897. ב-1901 הוא היה חבר בוועידת החוקה של אלבמה, שם הוא היה חבר הוועדה לתקנות וכללים ולוועדה לזכות הבחירה, ויושב ראש הוועדה לחקיקה מקומית.
הוא לקח חלק פעיל בדיונים על סעיפי החקלאות וזכות ההצבעה, הוספת מס גולגולת ומבחן ידיעת קרוא וכתוב והדרישות לבעלות על רכוש כתנאי לקבלת זכות הצבעה.
שינויים חוקתיים אלו הובילו לירידה חדה בשיעור ההצבעה, ושללו את זכו ההצבעה הן של השחורים והן של העניים הלבנים.
מרוב השחורים נשללה כתוצאה מכך זכות ההצבעה עד להעברת חוק זכות ההצבעה הפדרלי ב-1965.
בבחירות לנשיאות של 1908 קיים אוניל מסע בו הוא נשא נאומים לטובת ויליאם ג'נינגס ברייאן.
ב-1909 הוא השתתף במערכה נגד הוספת סעיף חוק יובש לחוקת אלבמה.
ב-1910 נבחר אוניל כמושל אלבמה, ובינואר 1911 הושבע לתפקידו וכיהן בו במשך ארבע שנים.
בין הישגיו הבולטים היו השיפור במערכת העסקת האסירים, התנופה בסלילת כבישים טובים, והקמת נציבות הכבישים המהירים המדינתית.
אכיפת החוק הושגה באמצעות כינוס בתי משפט מיוחדים לטיפול בעומסים.
תובעים מיוחדים מונו לטפל הן בתיקים אזרחיים והן בתיקים פלילים שבהם היה אינטרס ציבורי.
עברה חקיקה להקמת ממשל עירוני בדפוס של נציבות באזורים שהתאימו לכך.
אוניל גם פעל לשיפור מערכת המשפט.
הוא קידם את כינוסה של ועידה חוקתית חדשה.
אוניל היה חבר פעיל בוועידת המושלים והשתתף בכל הדיונים שלה במהלך תקופת כהונתו.
במפגש המושלים בריצ'מונד, וירג'יניה הוא נשא נאום על חשיבות הקמת מערכת לאשראי חקלאי, כולל הזמינות לאגודות אשראי קואופרטיביות, בנקים קואופרטיביים לקרקעות, וארגונים דומים.
פעולתו כחלוץ במסגרת זו הובילה להעברת חוק בקונגרס.
אוניל היה יושב ראש המשלחת של אלבמה לוועידה הארצית של המפלגה הדמוקרטית ב-1912 שבה נבחר כמועמד המפלגה לנשיאות וודרו וילסון.
וילסון היה איש הדרום הראשון שנבחר לנשיאות מאז מלחמת האזרחים.
במהלך ועידת המושלים, שימש אוניל כחבר הוועד המנהל של הארגון.
חוקים עסקיים של מעמד הביניים ופעילים מקצועיים בערים היו מתוסכלים מגופי הממשל העירוניים שהיו מיושנים.
הם דרשו הקמת נציבות שבה מומחים ולא פוליטיקאים ינהלו את העניינים המוניציפליים.
אוניל דאג להקמת נציבות זו כצעד הרפורמה המועדף עליו ולהעברת חקיקה מתאימה ב-1911. עד מהרה עברו ברמינגהאם, מונטגומרי ומוביל לצורת ממשל זו.
ב-1915 מונה אוניל כשופט לפשיטות רגל, עם משרדים בבניין הפדרלי בברמינגהאם.
לאחר תום כהונתו כמושל, הוא גם היה פעיל במגזר התעשייתי בעיר, כשהוא שימש כמזכיר וכגזבר של חברת עבודות הפלדה הדרומית.
לעיתים קרובות הוא פרסם מאמרים במגזין North American Review ובכתבי עת נוספים.
הוא גם שימש כסגן נשיא לשכת עורכי הדין האמריקאית.
אוניל היה נשוי מאז 1891 לאליזבת קירקמן, בתו של קולונל סמואל קירקמן.
אמט אוניל נפטר בברמינגהאם ב-7 בספטמבר 1922. הוא נטמן בבית הקברות של העיר פלורנס.
אמט שיר (נולד ב-1983) הוא יזם ומשקיע אינטרנט אמריקאי.
שימש כמנכ"ל Twitch.tv מאז שהוקמה הפלטפורמה המקורית לשידור וידאו חי (Justin.tv) עד מרץ 2023 וכן שימש כשותף חלקי ב-Y Combinator, בנובמבר אותה שנה היה לכמה ימים המנכ"ל המכהן של חברת הבינה המלאכותית OpenAI, לאחר הדחתו של סם אלטמן ב-19 בנובמבר.
אמט גדל בסיאטל, וושינגטון, ולמד בבית הספר Evergreen לילדים מחוננים.
בגיל 8, בזכות שיעורי מתמטיקה למחוננים ומשחקי Magic: The Gathering משותפים הכיר את שותפו העתידי, ג'סטין קאן.
שיר סיים תואר ראשון במדעי המחשב באוניברסיטת ייל שם למד עם ג'סטין קאן ושותף עתידי נוסף, מייקל סיבל.
שיר, יחד עם ג'סטין קאן, הגישו מועמדות לכיתת הבכורה של Y Combinator בשנת 2005. כחלק מ-Y Combinator, הם בנו אפליקציית לוח שנה בשם Kiko, שנמכרה באיביי תמורת 250,000 דולר לאחר ש-Google Calendar הושק.
בשנת 2006, השניים, יחד עם מייקל סייבל וקייל ווגט, הקימו את Justin.tv, שידור חי 24/7 של חייו של ג'סטין קאן, ששודר דרך מצלמת רשת המחוברת לראשו.
ה"חיים המשודרים" של ג'סטין קאן נמשכו כשמונה חודשים, אך ארבעת השותפים החליטו לעבור להצעת פלטפורמת וידאו חיים כך שכל אחד יוכל לשד
בשנת 2006, יחד עם מייקל סייבל וקייל ווגט, הקימו את Justin.tv, עדכון וידאו חי 24/7 של חייו של ג'סטין קאן, המשודר באמצעות מצלמת אינטרנט המחוברת לראשו.
הפרויקט נמשך כשמונה חודשים עד שארבעת השותפים החליטו ליצור פלטפורמה שתאפשר שידור לייב (שידור חי) כדי שכל אחד יוכל לשדר בעצמו.
בשנת 2007 הושק Justin.tv שהייתה אחת מפלטפורמות הווידאו החי הגדולות בעולם עם יותר מ-30 מיליון משתמשים ייחודיים מדי חודש עד שהיא נסגרה ב-5 באוגוסט 2014.
לאחר השקת Justin.tv ב-2007, החלו היזמים לבנות קטגוריות תוכן ספציפיות כמו ערוצי טכנולוגיה, ספורט, בידור, חדשות ואירועים ומשחקים.
המשחקים, במיוחד, צמחו מהר מאוד והפכו לתוכן הפופולרי ביותר באתר.
ביוני 2011, החברה החליטה להפריד את תוכן המשחקים תחת מותג ואתר נפרדים.
ב-29 באוגוסט 2011, שיר הפך למנכ"ל Justin.tv, ונשאר בתפקיד זה כשהחברה מותגה מחדש תחת Twitch ב-2014, שהפכה במהרה למוצר הליבה של החברה.
במרץ 2023, שיר הודיע כי הוא מתפטר מתפקיד המנכ"ל, ודניאל ג'יי קלנסי ייכנס לתפקידו.
שיר הפך לשותף חלקי ב-Y Combinator ביוני 2011, שם סייע ונתן ליווי לסטארטאפים החדשים.
ב-19 בנובמבר 2023, מונה שיר כמנכ"ל הזמני של OpenAI לאחר הדחתו של סם אלטמן על ידי הדירקטוריון יומיים קודם לכן.
שיר הצהיר בפומבי שהוא מודאג מההשפעה שיכולה להוות בינה מלאכותית על הציוויליזציה, וטען כי ההסתברות להכחדה של האדם מ-AI, בין 5 ל-50 אחוזים.
ב-21 בנובמבר 2023 הושג הסכם להחזיר את סם אלטמן לתפקיד מנכ"ל OpenAI.
במרץ 2020, במהלך מגפת ה-COVID-19, באמצעות Twitch, תרם שיר את מיליון הדולר הראשוני להקמת SF New Deal, ארגון ללא מטרות רווח שהזמין ארוחות ממסעדות בסן פרנסיסקו והעביר אותן לאנשים נזקקים.
הארגון הוקם על ידי חברתו לכיתה לאונורה אסטרדה, שהייתה בבעלותה את Three Babes Bakeshop בשכונת Bayview בסן פרנסיסקו.
אמזון פריים הוא שירות מנוי בתשלום של חברת אמזון.
השירות מעניק למנויים גישת פרימיום לשירותי אמזון, וכולל תכונות נוספות של שירותי הזרמת מדיה, שירותים ומוצרים בלעדיים, ועוד.
שירותי המנוי כוללים אספקת הזמנות באותו יום או ביום שלמחרת, שירותי בריאות הכוללים שירותי רפואה ראשונית של One Medical, שירותי בידור הכוללים הזרמת תוכן של מוזיקה ווידאו, ספרים אלקטרוניים, משחקים, וכן שירותי קניות בחנויות פיזיות ייעודיות.
באפריל 2021 דיווחה אמזון כי לשירות רשומים כ-200 מיליון מנויים ברחבי העולם.
בשנת 2005 אמזון הכריזה על שירות אמזון פריים.
השירות הציע משלוח חינם בתוך יומיים עבור רכישות מסוימות בארצות הברית, תמורת תשלום שנתי של 79 דולר.
בהמשך, השירות הורחב למדינות נוספות ברחבי העולם.
באוסטרליה, קנדה, גרמניה, איטליה, בריטניה, הודו, ארצות הברית, ובמדינות נוספות, התוכנית כוללת את Amazon Video, שירות הזרמת תוכן של סרטים ותוכניות טלוויזיה נבחרות, ללא עלות נוספת.
במרץ 2014 אמזון העלתה את דמי החברות השנתיים בארצות הברית מ-79 דולר ל-99 דולר.
זמן קצר לאחר שינוי זה, אמזון הכריזה על שירות Prime Music, המספק הזרמת מוזיקה ללא הגבלה וללא פרסומות.
בנובמבר 2014 נוסף שירות Prime Photos, עם אפשרות לאחסון בלתי מוגבל של תמונות ב־Amazon Drive.
במאי 2015 אמזון החלה להציע משלוח חינם באותו היום לחברי פריים בכ-14 אזורים מטרופוליניים בארצות הברית.
באפריל 2015 אמזון החלה בשותפות ניסיונית עם החברות אאודי ו-DHL, במטרה לספק משלוחים ישירות לתא המטען של מכוניות, באזור מינכן.
בדצמבר 2015 אמזון הצהירה כי "עשרות מיליוני" אנשים חברים באמזון פריים.
לתוכנית נוספו כ-3 מיליון משתמשים חדשים במהלך השבוע השלישי של אותו חודש.
בהמשך אותו חודש הכריזה אמזון על הקמת תוכנית שותפי הסטרימינג, שירות מנויים המספק תוכן נוסף למנויי אמזון פריים, כולל תוכניות של Showtime ו-Starz.
וכן את מועדון הסרטים Lifetime המכיל כותרי סרטים מקוריים עדכניים מבית Lifetime,LM Smithsonian Earth ו-Qello Concerts .
בינואר 2016 אמזון פריים הגיעה ל-54 מיליון משתמשים.
מספר דיווחים מינואר 2016 ציינו שכמעט מחצית מכלל משקי הבית בארצות הברית היו חברים ב-Amazon Prime באותה תקופה.
באפריל 2016 אמזון הודיעה כי משלוח באותו היום יורחב לכ-27 אזורים נוספים בארצות הברית.
בספטמבר 2016 אמזון השיקה שירות משלוחים למסעדות עבור חברי פריים בלונדון, כולל משלוח חינם על הזמנות בסכום שמעל ל-15 פאונד.
בספטמבר 2016, חברת הבת של אמזון, טוויץ', הכריזה על תכונות בלעדיות הזמינות למנויי אמזון פריים בשם Twitch Prime, הכוללות הצעות חודשיות של משחקי וידאו חינמיים עבור המשתמשים ותוכן נוסף, וכן אפשרות לרכוש מנוי חינם לערוץ של משתמש פעם בחודש.
לאחר מכן, אמזון שיתפה פעולה עם מפתחי משחקים שונים והציעה במשחקים תגמולים ייחודיים למנויים.
בדצמבר 2016 אמזון החלה להציע חברות ב-Prime תמורת תשלום חודשי של 10.99 דולר לחודש, במקום תשלום שנתי חד פעמי.
בהמשך אמזון הכריזה על Wickedly Prime, קו מוצרים ומשקאות ייחודי הזמין באופן בלעדי לחברי Prime.
ביוני 2017 אמזון הכריזה על שירות Prime Wardrobe, המאפשר ללקוחות למדוד בגדים לפני התשלום.
במאי 2018 אמזון העלתה את דמי החברות השנתיים ב-Prime בארצות הברית מ-99 דולר ל-119 דולר.
ביוני 2019, אמזון הרחיבה את שירות המשלוחים ליום אחד עם אמזון פריים, וקבעה כי שירות Prime Free One Day יהיה זמין בארצות הברית עבור יותר מ-10 מיליון מוצרים, ללא סכום רכישה מינימלי.
ביוני 2018 אמזון השיקה באוסטרליה את Prime Australia, הכולל התחייבות למשלוח תוך שני ימי עסקים, משלוח חינם של הזמנות בינלאומיות, ו-Amazon Video.בינואר 2023 אמזון הכריזה על השקת RXPass, שירות משלוחי של תרופות תמורת תשלום חודשי של 5 דולר, עם גישה ל-60 תרופות.
השירות הושק מיד לאחר ההכרזה, למעט במדינות עם דרישות ספציפיות למסירת תרופות מרשם.
ביוני 2023 הוועדה הפדרלית לסחר (FTC) תבעה את אמזון על "מאמציה רב השנים לרשום צרכנים לתוכנית Prime שלה ללא הסכמתם, תוך שהיא מקשה ביודעין על צרכנים לבטל את המנויים שלהם".
הוא שירות הזרמת מוזיקה ללא פרסומות הכלול בעלות המנוי הסטנדרטי של אמזון פריים.
התוכנית הושקה ב-2007. בנובמבר 2022 הורחב קטלוג המוזיקה באופן משמעותי, ואופי השירות שונה, להזרמת תוכן באופן שדומה להאזנה לשידור רדיו.
כך, כאשר משתמשים בוחרים שיר, Prime Music משמיע שיר דומה, ולא את השיר הספציפי שנבחר, כאשר למשתמשים ישנה אפשרות לדלג על מספר מוגבל של שירים בשעה.
שינוי זה הוכנס כתגובה לפיצ'ר דומה של וולמארט.
ניתן לרכוש מנוי ל-Amazon Music כמנוי נפרד, במחיר של 8.99 דולר לחודש לחברי פריים ו-9.99 דולר לחודש לאחרים.
מנויים ל-Music Unlimited יכולים לבחור שירים מבלי שיופנו לשירים דומים או לאמנים דומים.
שירות הסטרימינג מייצג כ-10% מהשוק, ומשתרך מאחורי השירותים הפופולריים ספוטיפיי ואפל מיוזיק.
השירות הושק לראשונה בארצות הברית ב-7 בספטמבר 2006 תחת השם Amazon Unbox.
בשנת 2011 אמזון רכשה את Lovefilm, שירות הכולל סטרימינג והשכרת DVD בדואר.
השירותים אוחדו והושקו מחדש תחת השם Prime Video.
כשהמנויים של אמזון פריים מקבלים גם את Prime Gaming ללא עלות נוספת.
ההבדל העיקרי הוא שלא נדרש חשבון Twitch עבור גישה לשירות.
מנויי Prime Gaming יכולים לממש שוברים למשחקי וידאו בחינם, כמו גם תגמולים שונים במשחקי וידאו, כגון שלל דיגיטלי, מטבע או "סקינים" שבדרך כלל הם בלעדיים או כרוכים בתשלום.
בנוסף, ניתן לממש הרשמה בחינם למנוי לערוץ פעם אחת בחודש.
החל מאוקטובר 2016, חברי Prime בארצות הברית מקבלים גישה לסט מתחלף של ספרים אלקטרוניים לקינדל באמצעות השירות Prime Reading.
אמזון פריים פנטרי היה שירות של אמזון שהיה זמין רק לחברי פריים, שסיפק משלוח יומי של מוצרי מכולת תמורת תשלום קבוע.
השירות היה זמין בארצות הברית, אוסטריה, צרפת, גרמניה, הודו, איטליה, יפן, ספרד ובריטניה.
עד סוף 2020 השירות הופסק בכל המיקומים.
בדצמבר 2014, אמזון הודיעה על שדרוג אפשרי של חברי התוכנית לקבלת מוצרים מסוימים בתוך שעה בלבד, תמורת תשלום של 7.99 דולר, או תוך שעתיים ללא תשלום נוסף, כשהתוכנית זמינה רק בחלקים מסוימים בניו יורק.
בפברואר 2015 השירות הורחב לכל אזור מנהטן.
עד אמצע 2016 השירות הורחב בארצות הברית, ונוספו אזורים בשיקגו, מיאמי, בולטימור, סיאטל, דאלאס, אטלנטה, אוסטין, נאשוויל, פורטלנד, סן אנטוניו וטמפה.
בהמשך השירות הורחב למדינות נוספות.
באוקטובר 2017, Amazon.com הוסיפה אפשרות לחברי Prime לקבל משלוחים עד הבית תחת השם Amazon Key, באמצעות קוד חד פעמי לשליח.
השירות הושק ב-37 אזורי מטרופולין בארצות הברית באפריל 2018, והוא דרש מנעול חכם ומצלמה ייעודית.
השירות פעל באופן בו מרגע ההזמנה נפתח חלון זמן של ארבע שעות לקבלת החבילה.
השירות תוכנן כך שברגע שהשליח פותח את הדלת, מצלמת הענן מקליטה באופן אוטומטי סרטון עד לנעילת הדלת, אשר נשלח לאחר מכן לטלפון החכם של הלקוח.
למשתתפי השירות ישנה אפשרות להשתמש באפליקציית Amazon Key כדי לנעול ולפתוח את הדלת, לנטר את המצלמה, ולהנפיק מפתחות כניסה וירטואליים.
שירות Amazon Key In-Car מאפשר לבעלי כלי רכב המנויים לשירות OnStar או Volvo on Call לקבל חבילות בתא המטען של רכבם בתוך ארבע שעות.
השירות מוגבל לאזורים בהם ישנה אפשרות למשלוח עד הבית.
ב-1 בדצמבר 2013 דווח בתוכנית הטלוויזיה "60 דקות" על שירות משלוחים עתידי בשם אמזון פריים אייר, הנמצא בפיתוח, אשר יעשה שימוש ברחפנים כדי לספק חבילות קטנות תוך 30 דקות מההזמנה באמצעות טיסה למרחקים קצרים (10–20 ק"מ) ממרכזי אספקה מקומיים של אמזון.
הפרויקט יידרש לאישור של מינהל התעופה הפדרלי לשימוש מסחרי ברחפנים בלתי מאוישים.
ביולי 2014 נחשף כי החברה מפתחת אבות טיפוס של רחפנים 8 ו-9, חלקם עם יכולת לטוס במהירות של 80 קמ"ש ולשאת חבילות במשקל 2.5 ק"ג, וכי הגישה בקשה ל-FAA לבחון אותם.
נכון לאוגוסט 2020 הפרויקט עוד לא יצא לפועל.
ב-15 ביולי 2015, לציון 20 שנה לאתר, אמזון ערכה אירוע בשם "יום הפריים" (Prime Day).
באירוע הוצעו מבצעים בלעדיים למנויי אמזון פריים, תוך הצהרה של אמזון כי תציג "יותר מבצעים מאשר בבלאק פריידי".
יום הפריים הראשון ספג ביקורת על איכות ההנחות שהוצעו רבות מהן על פריטים לא מבוקשים במיוחד.
חלק מהמשתמשים תיארו את האירוע בהומור ביקורתי כ-"מכירת חצר".
הרשת המתחרה, וולמארט, הגיבה לאירוע בבלוג שלה, בו טענה כי לקוחות "לא צריכים לשלם 100 דולר כדי למצוא דילים מעולים".
אמזון, לעומת זאת, דיווחה כי היקף ההזמנות באתר עקף את היקף המכירות של השנה הקודמת בבלאק פריידי.
ב-13 ביולי 2016, אמזון דיווחה על גידול של כ-60 אחוז בהזמנות ברחבי העולם ביום הפריים דיי.
בשנת 2018 אמזון קיימה, לשם קידום האירוע, הופעה של בלעדית אריאנה גרנדה, ששודר בלעדית בפלטפורמות Amazon Video ו-Twitch.
ב-2019 קיימה אירוע דומה, בהשתתפות טיילור סוויפט, דואה ליפה, בקי ג'י ו-SZA.
בשנת 2018 נערכו ביום הפריים דיי מחאות נגד אמזון ושביתות של עובדים, עקב ביקורת על החברה.
תומכי המחאה קראו לחרמות על כל שירותי אמזון במהלך האירוע, כאות סולידריות עם העובדים.
אמזונה צהובת-כתף (שם מדעי: Amazona barbadensis), המוכרת גם בשם תוכי צהוב-כתף, היא מין עוף ממשפחת התוכיים והסוג אמזונה.
תפוצתה משתרעת באזורים הצחיחים של צפון ונצואלה, באיים הוונצואליים מרגריטה ולה בלנקייה, וכן באי בוונייר (הולנד הקריבית).
המין נכחד מקומית מהאי ארובה אך הושב אליו בעקבות מאמצי שימור.
כמו כן, הוא הובא על ידי האדם לאי קוראסאו.
האמזונה צהובת-הכתף תוארה ואויירה לראשונה בשנת 1738 על ידי חוקר הטבע האנגלי אלעזר אלבין (Eleazar Albin) בספרו "היסטוריה טבעית של ציפורים" ("A Natural History of Birds"), על בסיס פרט חי.
אלבין סבר בטעות כי מקורו של התוכי בברבדוס, ולפיכך העניק לו את השם האנגלי "תוכי ברבדוס" (Barbadoes parrot).
בהסתמך על דיווחיו של אלבין, כללו גם מתורן ז'אק בריסון (1760) וג'ון לאת'אם (1781) תיאורים של התוכי בספריהם.
בשנת 1788, כאשר ערך והרחיב חוקר הטבע הגרמני יוהאן פרידריך גמלין את חיבורו של קארולוס לינאוס, "Systema Naturae", הוא כלל בו את האמזונה צהובת-הכתף וטבע עבורה את השם המדעי המקורי Psittacus barbadensis, תוך ציטוט עבודתו של לאת'אם.
גמלין הגדיר את ברבדוס כ"מיקום הטיפוס" ("Type locality") של המין, אולם המין אינו מצוי באי זה ותפוצתו המקורית (והנכונה מדעית) היא ונצואלה.
כיום מסווגת האמזונה צהובת-הכתף לצד כ-30 מינים נוספים בסוג "אמזונה" (Amazona), שהוגדר על ידי חוקר הטבע הצרפתי רנה לסון בשנת 1830. שם הסוג הוא לטיניזציה של השם Amazone, שניתן לתוכים אלה במאה ה-18 על ידי ז'ורז'-לואי לקלר דה בופון, שהאמין בטעות כי מוצאם ביערות האמזונס.
האפיתט הספציפי barbadensis מציין את האי ברבדוס.
המין הוא מונוטיפי, ואין לו תת-מינים מוכרים.
אמטופוביה (Emetophobia) היא פוביה ספציפית המתבטאת בפחד בלתי נשלט מהקאות.
פוביה ספציפית זו יכולה לכלול בתוכה תת-קטגוריות של גורמים למחלת החרדה, כולל פחד מפני הקאה בפומבי, פחד לראות קיא, פחד מפני צפייה בפעולה של הקאה, או חשש מלהרגיש בחילה.
יש אנשים המפחדים להקיא בעצמם ויש כאלו שמפחדים להקיא ומפחדים שיקיאו לידם.
מבחינה קלינית, אמטופוביה עדיין נחשבת ל"מצב קליני מביך ומתחמק", מכיוון שכמעט ועדיין לא בוצעו מחקרים הנוגעים לנושא.
פחד מפני הקאות מקבל תשומת לב מועטה בהשוואה לפחדים לא-רציונליים אחרים.
אמטופוביה איננה מוגבלת בגיל או ברמת הבשלות והבגרות של הבן אדם.
ישנם מקרים שפחד זה נוכח בילדות, בגיל ההתבגרות, בנוסף לבגרות.
חרדת הקאות או פחד מהקאות היא פוביה המוכרת בשמה הלועזי "אמטופוביה".
השורשים של המילה אמטופוביה בא מהמילה "emesis" שמקורה מהמילה היוונית "emein", שפירושה לקחת חלק במעשה ההקאה, או לראות בן אדם לידם בעת ההקאה, בצירוף עם המילה "phobia" שמשמעותה פחד מוגזם, בדרך כלל בלתי מוסבר ובלתי הגיוני מאובייקט מסוים, או מצירוף של כמה אובייקטים יחדיו, או אפילו מצב אקראי מסוים.
אנשים הסובלים מפוביה זו נתקפים בחרדה, כאבים ותחושת חוסר אונים בלתי נשלטת כאשר הם רואים אנשים אחרים מקיאים, סובלים מבחילה שלדעתם יכולה להגיע למצב של הקאה, חוששים להקיא במקום ציבורי וכדומה.
הם אפילו פוחדים לדון עם מישהו אם הוא אומר שהוא מרגיש כאילו הוא הולך להקיא, או שהוא כבר הקיא.
הם עשויים להימנע משתיית משקאות חריפים מהחשש להקיא, ולהימנע מלהיות בסביבת אדם שתוי או חולה מדבק.
הם עשויים גם לסגל לעצמם הרגלי אכילה חריגים כגון בדיקה מדוקדקת של המזון וטעימתו לפני אכילתו.
אדם הסובל מאמטופוביה עשוי לבטא בהתנהגותו תסמינים כגון רעידות ובכי, צעקות מלחץ והשמעת קולות.
התגובות נחשבות חמורות ודורשות טיפול כאשר הן פוגעות באופן משמעותי בתפקודו היומיומי של האדם.
מאפיינים שלרוב בן אדם שסובל מאמטופובייה מבטא:
פחד מחשיפה לתינוקות וילדים קטנים
פחד משהייה לאורך זמן רב מחוץ לבית
פחד מאמצעי תקשורת (מכיוון שבו כרוך סיכון גבוה להיתקל בתמונות או סרטים עם תכנים המכילים הקאות וכדומה)
הקפדה על ניקיון בצורה קיצונית
מעדיפים לא להתקרב לבעלי חיים
נשים שדוחות היריון או נמנעות ממנו
אנשים עם אמטופוביה לעיתים קרובות מדווחים שההתחלה של הפוביה שלהם קשורה לאירוע טראומטי שעברו, כגון התקף ארוך של שפעת בטן, הקאות מקריות בציבור, או שהם נאלצו להיות עדים כשמישהו אחר הקיא.
קיים הסכם חזק בקהילה המדעית שאין סיבה ספציפית ומוכרת של אמטופוביה.
כמה אנשים שיש להם פוביה זו (emetophobics) מדווחים על חוויה טראומטית עם הקאות, כמעט תמיד בילדות.
יש הטוענים כי הסובלים הם קורבנות של התעללות בילדות - מיניים או פיזיים.
ואלו לעיתים טענה זו היא נכונה, זה לא נראה יותר נפוץ באוכלוסייה זו מאשר באוכלוסייה הכללית.
כמה מומחים מאמינים שאמטופוביה עשויה להיות קשורה לאנשים שדואגים מחוסר שליטה על עצמם ועל חייהם.
אנשים רבים מנסים לשלוט בעצמם ובסביבתם בכל דרך אפשרית, אך החרדה מההקאות קשה או אפילו בלתי אפשרית לשליטה.
הם פוחדים מלאבד שליטה, או לשחרר ואז לאבד שליטה.
ישנם גורמים רבים שיכולים להוות גורמים לגיטימיים המובילים לאמטופוביה.
פחד זה יכול להשפיע על מוחם של ילדים צעירים, אבל בעיקרון, אמטופוביה יכולה להשפיע על אדם בכל גיל.
בעוד שכמה אנשים שיש להם פחד זה הם אכן חולי נפש קשים, רבים אינם, ואובחנו ככאלה אך בכל זאת טופלו בצורה בלתי הולמת.
ד"ר אנג'לה דוידסון ערכה ניסוי שבו היא הגיעה למסקנה באמצעות סקרים שונים שאנשים הסובלים מאמטופוביה נוטים יותר לשאת מוקד שליטה פנימי מאשר חיצוני הנוגע לחיי היומיום שלהם, כולל נושאים הקשורים לבריאותם.
אנשים שיש להם מוקד שליטה פנימי מאמינים שהם השולטים היחידים בכל חוויה וכל מאורע שהם חווים, מאשר לגורמים חיצוניים.
מוקד שליטה הוא התפיסה של הפרט מאיפה מגיעה השליטה.
יש מוקד שליטה פנימי שאומר שהאדם יש לו שליטה על מצב ואילו מוקד שליטה חיצוני אומר שהאדם מאמין שיש דברים שהם מחוץ לשליטתם.
היא מסבירה כיצד פוביה זו נוצרת באמצעות נשיאת מוקד שליטה פנימי בהצהרתה, "עד כה, נראה סביר לקבוע כי אנשים עם פוביה מהקאות סוברים אירועים כשהם בשליטה, ולכן הם עלולים למצוא את זה קשה לוותר על שליטה זו בעת ההקאה, ובכך נגרמת הפוביה".
ד"ר יהושע ד ליפשיץ ערך סקר אינטרנטי, העוסק באוכלוסייה זו, האמטופוביים.
המשיבים על סקר זה מנו כמה גורמים שלדעתם הפכו אותם וגרמו להם להיות אמטופוביים.
בקרב חלק גדול מהגורמים המפורטים היו התקפים קשים של הקאות כשהם היו בילדות, ולהיות עדים להקאות חמורות באחרים עקב מחלה, היריון, או אלכוהוליזם.
אבחנה של אמטופוביה נעשית בידי פסיכולוג או פסיכיאטר.
אבחנה מבדלת: אגורפוביה, דיכאון קליני, אנורקסיה נרבוזה, הפרעה טורדנית-כפייתית, חרדה חברתית.
ישנם שני כלי הערכה משמשים לאבחון אמטופוביה: איתור פוביה ספציפית מתוך רשימה של פוביות מהקאות, או שאלון אמטופוביה.
שתי דרכים אלו הם שאלוני דיווח עצמי המתמקדים במגוון רחב של סימפטומים שונים.
יש מספר כה מוגבל של מחקרים העוסקים באמטופוביה.
נפגעי חרדה זו בדרך כלל חווים פחד לפני ההקאה, אבל מרגישים פחות לאחר מכן.
אומנם הפחד מגיע שוב, אם הקורבן חושש שהם הולכים להקיא שוב פעם.
אמטופוביה ניתנת לטיפול דרך חשיפה.
זה לא אומר שבהכרח המטופל יקיא בעצמו, אלא שהוא יהיה מעורב במצבים, אובייקטיביים או פעילויות שהוא חושש שהן מהוות סיבה פוטנציאלית להקאה.
אמטופוביה ניתנת לטיפול באמצעות פסיכותרפיה (לרוב טיפול קוגניטיבי התנהגותי) או היפנוזה.
למשל, ניתן לטפל באמצעות חשיפה הדרגתית לגירויים מעוררי החרדה, תחילה באמצעות דמיון, צפייה בתמונה או סרט שבו אדם מקיא, ובהמשך חשיפה ישירה לקיא, לבחילה וכו'.
עוד שיטה שמשתמשים בה הרבה היא שיטת הדמיון המודרך שדרכה גורמים למטופל לשחרר שליטה, שהיא בעצמה מהווה את הסיבה המרכזית לחרדה זו.
אפילו קריאת מאמר קצר, כמו ערך זה, עלול לגרום לטריגר אצל אמטופוביים מריבוי הזכרת המילה "הקאה, או "קיא".
בנוסף, ניתן לנסות לטפל בשיטת ביופידבק.
שווה להזכיר שהרבה אנשים רואים בטיפולים אלטרנטיביים כאל מקל מרמת החרדה שלהם.
עוד גישה לטיפול היא לשלב פעילויות בחיי היום יום של המטופל, כגון להיחשף לריח של קיא, לשבת במושב האחורי ברכב בזמן נסיעה, לאכול במזנון, או סתם להסתובב סביב עצמם.
האפקט של אמטופוביה על החיים
אמטופוביים עלולים לסבול גם מהפרעות מסבכות ומפוביות אחרות, כגון חרדה חברתית, פחד מטיסות, ואגורפוביה.
שלושתן נפוצות מאוד בקרב אמטופוביים, משום שלעיתים קרובות הם מבועתים להקיא, או להיתקל בקיא בחוץ שבו מישהו עלול להקיא לידם.
לכן הם עשויים להגביל את פעילותם החברתית, כדי לא להיות במצב שהם סועדים בחוץ או שיימצאו באירוע עם אלכוהול.
אנשים אמטופוביים לרוב מגבילים את חשיפתם לתינוקות ולילדים קטנים, עקב החשש מחיידקים, ונמנעים כמעט לחלוטין משימוש בשירותים ציבוריים.
נשים הסובלות מפוביה זו לעיתים קרובות מעכבות את הריונן, או אפילו נמנעות ממנו לגמרי, בשל הפחד שלהן מבחילות בוקר.
נוסף על כך, אוכלוסייה זו נמנעת מנסיעות בשל החשש מבחילה בנסיעה, או שאחרים יחוו זאת סביבם.
מאותה סיבה, הם גם נמנעים מלעלות על רכבות הרים.
ממצאי ד"ר ליפשיץ הראו כי לעיתים קרובות אנשים שלוקים בפוביה זו פוגשים קשיים רבים לנהל חיים נורמליים.
רבים מגלים כי יש להם בעיות להיות לבד עם ילדים צעירים ונוער, והם יכולים גם להימנע ממפגשים חברתיים שבהם יש אלכוהול.
להחזיק עבודה קבועה ולשמור עליה הופך להיות אתגר בפני עצמו לאמטופוביים.
לרוב הם שמים את הקריירה שלהם והמטרות והיעדים האישיים שלהם בצד בגלל החרדה הגבוהה.
ולפעמים נסיעה קלה הופכת להיות משימה בלתי אפשרית, כמו גם ליווי אדם קרוב העובר כימותרפיה עקב תופעות הלוואי של בחילות והקאות בזמן הטיפול.
בסקר שערך ד"ר לשפיץ הוא מצא כי נשים הסובלות מאמטופוביה אמרו שהן מעכבות את ההיריון או נמנעות ממנו לחלוטין בגלל בחילות הבוקר המלוות השליש הראשון של ההיריון.
ואם בסוף הן נכנסות להיריון, הפוביה מקשה עליהן במידה רבה מאוד.
עוד בעיה שפוביה זו יוצרת בחיי היום יום ניתן לראות בהכנת ארוחה.
כדרך התמודדות, לאמטופוביים רבים יש "טקסים" ספציפיים למזון שהם אוכלים ולדרך הכנתו.
הם בודקים את טריות המזון בתדירות גבוהה מאוד ושוטפים אותו כמה פעמים כדי למנוע כל מחלה פוטנציאלית שעלולה להיגרם ממזון שלא טופל כראוי.
ישנם מקרים מסוימים שדווקא הפחד מהקאות הוא הגורם לאנורקסיה, ולא הבעיות הפסיכולוגיות הטיפוסיות המובילות לה.
במחקר מקרה ביקורת קליני שפרנק דאטיליו ערך, התברר שאכן אנורקסיה יכולה להיות נובעת מאמטופוביה במקור.
"בדו"ח של אחד המקרים, אנורקסיה לא טיפוסית בכמה מהנשים שהם בגיל ההתבגרות חלה כתוצאה מהפחד מההקאות, על פי דטיליו, שפחד זה בעצמו נבע ממחלה נגיפית בניגוד לרצונן לרדת במשקל, או בגלל תגובת חרדה".
לעיתים קרובות פוביה זו נלווית עם עוד כמה פוביות, מה שמעלה את הצורך להתמודד עם כל פוביה בנפרד על מנת שהמטופל יחלים באופן מלא.
לדוגמה, נפוץ למצוא אנשים שסובלים מאמטופוביה יחד עם קיבופוביה (cibophobia), השם הלועזי לפחד ממזון.
הסובל מקיבופוביה דואג בצורה תמידית שהמזון שהם אוכלים מכילים פתוגנים אשר יכולים לגרום להקאות.
ולכן, אנשים כאלו נוהגים לפתח התנהגויות ושיטות ספציפיות שלפי דעתם הופכת את המזון למזון בטוח לצריכה.
למשל, שטיפה פולחנית בתהליכים ברורים וקבועים, או בישול יתר של בשר כדי לוודא אי צריכתם של פתוגנים מזיקים.
עם הזמן, פחדים אלו יכולים להשתרש כל כך עמוק שהאדם שסובל מפוביות אלו יכול להתחיל לפתח ולסבול מאנורקסיה נרבוזה.
המעגל של התקפי החרדה מהקאות
אדם שסובל מאמטופוביה עובר התקפי פחד, שלרוב שלבי ההתקף זהים.
כל דבר קטן יכול לגרום לו להיזכר בזה, כגון מראה או ריח של אוכל מסוים, אפילו קריאת ערך קצר זה יכולה להוות טריגר לאמטופוב מרוב זכירת המילה"קיא", או "הקאה".
אולי בן אדם שיושב לידו בעבודה סתם התעטש, או עלה לאוטובוס ושם לב לכמות האנשים שעלו וירדו ונגעו באותו הלחצן.
אולי הוא שמע שקרוב משפחה הולך לבית חולים, או שאחד מקבל כימותרפיה.
כל אלה הם חלק קטן מאוד מהגורמים שיכולים להוות טריגר להתחלת ההתקף.
לאחר מכן, המחשבה על ההקאות גורמת לאמטופוב לחפש תחושות פיזיות שמעידות על כך שהוא הולך להקיא, כגון סחרחורת, או איך מרגישים לו הבטן, או הגרון.
קל מאוד למצוא סימנים שהאמטופוב מייחס אותה לזה שהוא הולך להקיא.
שלב זה מוביל להתקף הפוביה עצמה.
בניסיון להתמודד עם המצב, האמטופוב לוקח צעדים על מנת לוודא שהוא נמצא בסביבה בטוחה לו, שלא גורמת לו להקיא.
ולכן, לא נדיר למצוא אמטופוב שמבקש אישור חזרה הביתה מהעבודה כי עמיתו לעבודה סיפר שהוא לא מרגיש טוב.
הם נוטים לא להשתמש בתחבורה ציבורית, ואם קרה וכן השתמשו, אז בהתקף הם יורדים מאוטובוס הכי מוקדם ככל המתאפשר.
לפעמים, התקפים אלו גורמים להם לדלג על ארוחות שלמות, אפילו להרבה שעות ממושכות.
אולי הם ינסו לא ללכת לשירותים כלל, כי האסלה, הכיור או האמבטיה מחשש שהמראה שלהם יזכיר להם את הצורך להקיא, או יגרום להם להקיא.
וכך המעגל חוזר על עצמו למשך כל היום; לחפש סימנים, לצפות לפחד, להיכנס להתקף פחד, וכך הגלגל חוזר על עצמו.
אמי - הילדה עם הילקוט הכחול (בספרדית: Amy, la niña de la mochila azul) היא סדרת טלוויזיה מקסיקנית שהופקה על ידי חברת "טלוויסה" - מפיקת הטלנובלות המקסיקנית הגדולה, והופצה במספר מדינות בעולם.
בישראל, שודרה הסדרה בערוץ הילדים בשם "אמי".
העלילה מבוססת על סיפור-עם מקסיקני עתיק בשם "אמי - הילדה עם הילקוט הכחול".
בזמן הפקת הסדרה זכו טלנובלות הילדים, כגון "קטנטנות", להצלחה.
הסדרה זכתה אף היא להצלחה במקומות בהן שודרה, וביניהם ישראל.
בסדרה שולבו 27 שירים מקוריים שזכו להצלחה במדינות דוברות ספרדית.
הסדרה מגוללת את סיפורה של אמי בת ה-9. סופת הוריקן שארעה בעודה תינוקת, גרמה לה להגיע אל הים, בתוך סלקל, שם הגיעה לידי זוג בשם מתיאס ופרלה החיים באוניה, שהייתה קלועה בעיצומה של הסערה.
הזוג, שלא היו לו ילדים, חילץ את התינוקת שהגיעה אל האוניה, ואימץ אותה.
לאחר זמן מה טבעה פרלה בסופה, ומתיאס, שהיה מלח במקצועו, לא יכול היה לשאת עוד את השהיה בים והפסיק להפליג.
אמי המשיכה להתגורר עם מתיאס באוניה העוגנת בנמל, מבלי לדעת שהוא איננו אביה הביולוגי.
בסדרה מוצגים גם חבריה של אמי - ראול, גאטו, פקאס, צ'איוטה וטולין.
העלילה עוסקת בגעגועיה לאם שלא זכתה להכיר.
אחד מתושבי העיירה "פוארטו אספרנסה" (נמל התקוה) - אוקטביו המליונר, החולה וטוב הלב- הוא אביה הביולוגי של אמי, אך אינו יודע זאת.
הוא סבור שנולד לו בן, ומאז הסופה הוא לא הפסיק לחפש אותו.
כדי להתקרב אל ילדי העיירה הוא ממציא דמות ליצן, אשר מופיע ברחובות בפני הילדים והוריהם.
באחד ממופעי הקסמים המאולתרים שלו הוא פוגש את אמי, והשניים מתיידדים, מבלי לדעת מהו הקשר האמיתי ביניהם.
בנוסף, אמי מתיידדת עם בתולת ים שהכירה באחת הפעמים בהם צללה בים (בשעה שאמורה הייתה להיות בבית הספר), ומעניקה לה את השם "קורל".
בהמשך מתברר שקורל היא בעצם אמה של אמי.
הילדים העשירים הלומדים בכיתתה של אמי לועגים לה על היותה עניה ויתומה מאם.
במהלך הסדרה אמי נאבקת במכשפה המרושעת קרלוטה, המנהלת בית יתומים בשם "סן פליפה" בעיירה, אליו מגיעה אמי בהמשך, בעל כורחה.
בסדרה אלמנטים על- טבעיים, ובסיומה מביסה אמי את המכשפה הרעה בכך שהיא הופכת אותה לבובה, ונותנת לעוזרת של המכשפה מינרווה את לבה הטוב, שנגזל ממנה בילדותה על ידי קרלוטה.
אמי מתאחדת עם אמה האמיתית, מצליחה לכבוש את לב אהובה ראול, ואילו מתיאס מצליח להתגבר על פחדו מן הים.
בסיום אותו הפרק מתגלה לקהל הצופים שכל אירועי הסדרה הם בעצם סיפור שאמה של אמי מספרת לה, ומבלות ביחד יום כיף - חלומה של אמי.
אמי"ת בר-אילן גוש דן (המוכר גם כאמי"ת בר-אילן או בית הספר הטכנולוגי) הוא בית ספר תיכון ממלכתי-דתי שש-שנתי לבנים הפועל במסגרת רשת אמי"ת.
בית הספר מיועד לתלמידים מכל רחבי גוש דן ושוכן בשטחה המוניציפלי של רמת גן על גבול גבעת שמואל.
בית הספר כולל חטיבת ביניים ובית ספר תיכון, ולומדים בו כשש מאות תלמידים בכיתות ז'-י"ב, בשלוש כיתות בשכבה.
אמי"ת גוש דן שוכן ליד אוניברסיטת בר-אילן, ומקיים קשרים איתה, הכוללים בין השאר תוכנית ללימוד מדעים מדויקים בצורה מוגברת וכן שיעורי העשרה בנושאים שונים.
כמו כן, ניתנת האפשרות לתלמידים מצטיינים לשלב לימודים אקדמיים באוניברסיטת בר-אילן במהלך הלימודים ולצבור נקודות זכות לקראת תואר ראשון במהלך הלימודים בבית הספר.
עם הקמתו שכנו מבני בית הספר כצריפים בתוך האוניברסיטה.
לאחר ארבע עשרה שנה עבר בית הספר למקומו הנוכחי.
מגמות הלימוד בבית הספר הן ביוטכנולוגיה, איתור מידע דיגיטלי, מחשבים וסייבר, פיזיקה וערבית.
כל תלמיד מחויב לגשת למבחן בגרות בתושב"ע ברמת חמש יחידות לימוד, וכן לגשת לבגרות בתנ"ך ברמת שלוש יחידות לימוד.
מנהל בית הספר הוא תומר שופר.
בין מורי בית הספר בעבר: פרופסור גדעון ספיר, פרופסור משה הלינגר.
בשנת 1987 זכה תלמיד בית הספר, יחזקאל שץ, בתואר חתן חידון התנ"ך העולמי לנוער יהודי.
בשנת 2009 זכה תלמיד בית הספר, איתמר חסון, במדליית זהב באולימפיאדת הפיזיקה הבינלאומית.
בשנת 2015 זכה ירון כרמי, מורה בבית הספר, בתואר "המורה של המדינה" מטעם ידיעות אחרונות.
בשנים 2016 ו-2017 זכו תלמידי בית הספר במקום הראשון במקצה חט"ב בתחרות CodeMonkey של אליפות הסייבר הישראלית.
בשנת 2017 זכו ארבעה מתלמידי בית הספר בהאקתון הראשון של החמ"ד.
בשנת 2022 זכה תלמיד בית הספר לירן באום במקום השני באולימפיאדת ביוטכנולוגיה.
בשנת 2023 זכתה קבוצת הכדורסל של תיכון אמ"ית באליפות ליגת הישיבות התיכוניות החמ"ד בכדורסל.
בשנת 2025 זכתה נבחרת הכושר הגופני של תיכון אמ"ית בר-אילן גוש דן במדליית זהב באליפות הארץ בכושר גופני לתיכונים.
אֵמִי נֵתֶר הייתה מתמטיקאית ופיזיקאית יהודייה-גרמנייה.
בזכות תרומתה לאלגברה ולפיזיקה תאורטית, ובעיקר בזכות הרעיונות שפיתחה בתורת החוגים, נתר ידועה כאחת המתמטיקאיות החשובות מאז ומעולם.
נתר הייתה תלמידה ועמיתה של דויד הילברט ולימדה באוניברסיטת גטינגן, שהייתה המרכז המתמטי החשוב בעולם, עד עליית הנאצים לשלטון בגרמניה ב-1933. סיפורה שזור מאבקים בממסד הגברי של אותה עת, והיא הפכה למודל לחיקוי עבור מדעניות רבות.
אמליֶה אמי נתר (Amalie Emmy Noether) נולדה בארלנגן שבממלכת בוואריה, גרמניה, הבכורה במשפחה יהודית בת שלושה ילדים.
אביה, מקס נתר, מתמטיקאי חשוב בזכות עצמו, עבד כפרופסור ב (לימים אמר אדמונד לנדאו שבעיניו לא אמי היא בתו של מקס נתר - אלא להפך, מקס הוא אביה של אמי, שהיא "ראשית הצירים" של משפחת נתר).
בגיל צעיר לא הראתה נתר נטייה מיוחדת למתמטיקה, וכבת עשרה התעניינה יותר במוזיקה ובריקוד.
מוריה וחבריה תיארו אותה כילדה חכמה, ממושקפת, חביבה וחברותית מאוד.
בתקופת התיכון החלה להשתמש בשמה האמצעי, אמי (Emmy), ובשם זה הייתה מוכרת בהמשך.
היא גם למדה נגינה על פסנתר, ואהבה מאוד לרקוד במסיבות.
בתיכון הצטיינה בלימודי אנגלית וצרפתית והתכוונה להיות מורה לשפות.
ב-1897 סיימה את התיכון, והמשיכה ללמוד במסלול להוראת שפות.
בשנת 1900 סיימה את לימודיה ועברה בציון "טוב מאוד" את מבחן ההסמכה של מדינת בוואריה כמורה מוסמכת לצרפתית ואנגלית בבתי ספר לבנות.
עם זאת היא מעולם לא עסקה בהוראה שפות.
במהלך לימודיה החליטה על שינוי כיוון, ובחרה בלימודי מתמטיקה.
באותם ימים אוניברסיטאות בגרמניה אסרו על נשים ללמוד כססטודנטיות מן המניין.
עם זאת הותר להן לשבת בשיעורים כ"שומעות חופשיות" - מבלי להבחן או לקבל ציון.
גם במעמד זה נדרש לשם כך אישור של כל פרופסור בנפרד.
בהיותה בתו של פרופסור מכובד, נתר קיבלה בקלות אישורים לכך מעמיתיו, ורבים מהם גם אפשרו לה להבחן בסופו של דבר בכל האוניברסיטה למדו אז 984 סטונדטים גברים ו-2 נשים.
נתר למדה קורסים רבים, במתמטיקה ובתחומים נוספים כמו לימודים קלאסיים.
ב-1903 עברה נתר בהצלחה את בחינות הכניסה לאוניברסיטת ארלנגן, אך עדיין נאסר עליה ללמוד מבחינה רשמית.
לאחר הבחינה למדה סמסטר באוניברסיטת גטינגן, שנחשבה מוקד מצוינות עולמי במתמטיקה ופיזיקה.
כשומעת חופשית היא לקחה קורסים אצל כמה מהמדענים הבולטים באותה תקופה, בהם המתמטיקאי דויד הילברט הפיזיקאי קרל שוורצשילד.
ב-1904, גרמניה שינתה את החוק וקבעה כי מותר לנשים ללמוד באוניברסיטה.
נתר נרשמה מיד ללימודי מתמטיקה באוניברסיטת ארלנגן וקיבלה גם הכרה בקורסים שלמדה עד כה.
בשנת 1907 היא קיבלה תואר דוקטור בהצטיינות יתרה, בהנחייתו של פאול גורדן (Gordan), ובנתה לעצמה שם בעבודותיה בתורת השמורות הפולינומיות.
זהו ענף של אלגברה שעוסק בפעולות על חבורות מתמטיות או יריעות אלגבריות.